钦定古今图书集成/理学汇编/字学典/第088卷 > 苏霖书法钩元 > 《唐张怀瓘论执笔》
## 钦定古今图书集成/理学汇编/字学典/第088卷 > 苏霖书法钩元 > 《唐张怀瓘论执笔》

执笔亦有法，若执浅而坚，掣打劲利，掣三寸而一寸
著纸，势有馀矣。若执笔深而束，牵三寸而一寸著纸，
势已尽矣。其故何也？笔在指端则掌虚，运动适意，腾
跃顿挫，生气在焉；笔居半则掌实，如枢不转，掣岂能
自由？转运回旋，乃成棱角。笔既死矣，宁望字之生动
乎？